घरमे एकमात्र पुतौह, उहोमे सबसँ जेठकीकेँ बेटा भेलै । पूरा परिवार तऽ खुश छलहे मुदा पतौह सबसँ बेसी खुश छली । मोनेमे सोचि रहल छली जे आब एकटा बहाना भेट गेल । जखने कोनो काज हेतै कि कहबै जे हम बच्चाकेँ रखने छी । छोड़ि कऽ जेबै तऽ कानऽ लागतै । आब घरक काज धन्धासँ मुक्ति भेटत । शद्ध होइ धरि तऽ सासु एकर खूब सेवा केलनि मुदा शुद्ध होइते स्थिति बिगड़ि गेलै । पुतौह अनमट काटि सूतल रहथि कि सासु केबार पीटैत तीख स्वरमे कहलनि,"एँ यै । अहाँ बड पुरखानि बनै छी । सात बाजै छै आ महरानी फोंफ काटि रहल छथि । कान खोलि कऽ सुनि लिअ । चिल्का जनमल एकर मने ई नै जे घरक काज छोड़ि देबै । "
सासुक बात सुनि कऽ पुतौहक इच्छा जेना अस्सी मोन पानि पड़ि गेलै । तामसे लोहछि उठली । तकर बाद दस दिन धरि अपन सुन्दर मुँहसँ अपच्य शब्दक माद्धयमे सासुकेँ पुरखा याद दियाबैत रहलनि ।
 ऐ द। 